Diari Oficial de la Generalitat Valenciana


Sumari del DOGV 5117, del 19-10-2005 (2005/11811)

RESOLUCIÓ d'11 d'octubre de 2005, de la Conselleria de Benestar Social, per la qual es minoren els crèdits amb què es financen les ajudes destinades a servicis socials generals, convocades mitjançant l'Orde de 16 de desembre de 2004, per la qual es regulen i convoquen ajudes en matèria de servicis socials, determinades en la Resolució de 10 març de 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11575


Data del document
:   11-10-2005

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * administració local
    * ajuda pública
    * assistència social
    * integració social
    * servei social

RESOLUCIÓ d'11 d'octubre de 2005, de la Conselleria de Benestar Social, per la qual es minoren els crèdits amb què es financen les ajudes destinades a servicis socials generals, convocades mitjançant l'Orde de 16 de desembre de 2004, per la qual es regulen i convoquen ajudes en matèria de servicis socials, determinades en la Resolució de 10 març de 2005. [2005/F11386]
  
La Conselleria de Benestar Social, mitjançant L'Orde de 16 de desembre de 2004 (DOGV núm. 4.911, de data de 27 de desembre de 2004), ha regulat i convocat ajudes en matèria de servicis socials per a l'exercici 2005.
  
Una vegada aprovada i publicada la Llei 14/2004, de 29 de desembre, de Pressupostos de la Generalitat Valenciana, per a l'exercici 2005 (DOGV núm. 4.915, de data 31 de desembre de 2004), en aplicació d'allò que establix la disposició addicional primera de l'orde d'ajudes, i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, es va procedir mitjançant la Resolució de 10 de març de 2005, de la Conselleria de Benestar Social (DOGV núm. 4.977, de 4 d'abril de 2005), a donar publicitat als crèdits i a les línies de subvenció destinades a finançar les ajudes convocades per l'Orde de 16 de desembre de 2004.
  
Una vegada finalitzat el termini de presentació de sol·licituds i una vegada resolts tots els expedients presentats a l'empara de l'Orde de 16 de desembre de 2004, i com queda crèdit sobrant en el projecte T-2188, correspon desafectar i minorar este.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Minorar en un import de 27.511,25 euros, la quantia dels crèdits que financen el programa pressupostari 74.07.11.938.58 Servicis Socials, que tot seguit s'indica:
  
- Denominació: Programes Tercera Edat.
  
- Línia de subvenció: T-2188.
  
- Consignació pressupostària: minoració de 27.511,25 euros, i passa de 948.609,58 euros a 921.098,33 euros.
  
- Procedència i quantia dels fons: propis.
  
Segon
  
Publicar la present resolució en el Diari Oficial de la Generalitat Valenciana.